Horingdraers - Wikipedia
(Aangestuur vanaf Bovidae)
Tydperk: Vroeë Mioseen–Onlangs
Die Horingdraers (Bovidae) is die grootste familie van ewehoewige soogdiere. Daar is byna 140 spesies en 8 subfamilies in die familie. Dit sluit in beeste, bokke, skape en wildsbokke. Die familie het sowat 20 miljoen jaar gelede in die vroeë Mioseen-tydperk ontstaan.
Die familie is wyd verspreid en kom oor al die vastelande van die Aarde, behalwe in Suid-Amerika, Australië en Antarktika voor. Die meeste spesies kom in Afrika voor, maar ook in Asië, terwyl enkele spesies in Europa en Noord-Amerika aangetref word.
Die mees opvallende eienskap van die familie is die onvertakte horings met 'n kern van beenweefsel wat met 'n laag keratine bedek is. By sommige spesies het slegs die bulle horings, by ander het die koeie kleiner horings.
Hulle is almal herkouers, met 'n dubbele maag om plantegroei te kan verteer.
Familie Bovidae (Horingdraers)
Subfamilie Antilopinae (Egte wildsbokke)
Subfamilie Cephalophinae (Duikers)
Genus Connochaetes: Wildebees
Genus Damaliscus: Blesbok
Subfamilie Hippotraginae (Perdagtige bokke)
Subfamilie Reduncinae (Rietbokke en waterbokke)
Subfamilie Bovinae (Beesagtiges)
Subfamilie Caprinae (Bokke)
Wikispecies het meer inligting verwant aan: Horingdraers
Wikimedia Commons het meer media in die kategorie Horingdraers.
Ontsluit van "https://af.wikipedia.org/w/index.php?title=Horingdraers&oldid=1561290"
Die bladsy is laas op 15 Junie 2017 om 23:29 bygewerk.